cyanic-selkie/wikianc huggingface dataset:
Diwali
An Diwali sarong festival nin pagkatapos kan pag-ani na pagselebrar kan pagkabastante kasunod kan pag-abot kan monsoon sa subkontinente. Ipigseselebrar ini sa panahon kan mga bulan nin Hindu na lunisolar kan Ashvin (segun sa tradisyon nin amanta) asin Kartika (pag-oltanan kan katahawan nin Oktubre asin katahawan nin Nobyembre). Sa Hinduismo kadaklan minalawig ini nin lima o anom na aldaw.
Kompwestong kimikal
An sarong kompwesto iyo pwedeng maliwat pasiring sa lain na substansyang kimikal sa paagi nin interaksyon sa ikaduwang substansya na maresulta sa sarong reaksyon na kimikal. Sa prosesong ini, an sugpon sa tahaw nin mga atomo iyo pwedeng magaba sa saro o parehas na substansya na inter-aktibo sa kada saro, sagkod bagong sugpon an mahahaman.
Zoonosis
An mga zoonosis igwa nin manlain-lain na moda nin transmisyon. Sa direktang zoonosis an hulang direktang naipapasa hali sa mga hayop pasiring sa mga tawo sa paagi nin mga midya arog baga nin duros (influenza) o paagi nin kagat asin laway (rabies). Sa kabaliktaran, an transmisyon pwede man na mangyari sa paagi nin intermediate na ispesye (na inaapod na vector), na nagdadara kan pathogen na dai nagkakahilang. Kun an mga tawo nag-uulakit sa mga hayop, iyan inaapod na reverse zoonosis o anthroponosis. An termino hali sa Gryego: ζῷον zoon "hayop" asin νόσος nosos "hilang".
An henetika kan host may mahalagang kabtang sa pagdeterminar kun arin na mga virus kan hayop an makagigibo nin mga kopya kan sadiri ninda sa hawak nin tawo. An mga peligrosong virus nin hayop iyo an mga nangangaipo nin dikit na mutation tanganing ireplikar an mga sadiri ninda sa selula nin tawo. Peligroso an mga virus na ini huli ta an kinakaipuhan na mga kombinasyon nin mga mutasyon tibaad biglang lumangkaw sa natural na reservoir.
Diwali
An Diwali konektado sa manlaenlaen na mga relihiyosong osipon na pangyayari o personalidad. An aldaw na si Rama nagbalik sa saiyang kahadean sa Ayodhya kaiba an saiyang agom na si Sita asin an saiyang tugang na si Lakshmana pakadaog sa demonyong si Ravana. Pagkamundag ni Lakshmi (diosa nin prosperidad). Si Ganesha (dios nin kadonongan asin parahale nin mga kaolangan). An iba pang rehiyonal na mga tradisyon ikinokonektar an piyesta ki Sita asin Rama, Vishnu, Krishna, Durga, Shiva, Kali, Hanuman, Kubera, Yama, Yami, Dhanvantari, o Vishvakarman.
Durante kan kapiestahan, an mga Hindu, Jain asin Sikh nagtatao nin liwanag sa saindang harong, mga templo asin trabaho na may mga diya (mga lamparang de lana), kandila asin parol, partikularmente, igwa nin ritwal na pagkarigos na de lana kapag daliwawa sa kada aldaw kan kapiestahan. An Diwali tinatandaan na igwa nin mga pailaw asin dekorasyon sa mga salóg na may mga disenyong rangoli, asin iba pang parte kan harong na dinesenyohan nin mga jhalar. An kakanon pangenot na nakasentro sa mga pamilya na nakikikabtang sa mga bangkete asin naghihiras sa mithai.
Sa kapoonpooni ini sarong kapiestahan na Hindu, an Diwali sineselebrar man ngonyan kan iba pang pagtubod. Minamasdan kan mga Jain an sadiri nindang Diwali na magtatanda kan pangultimong katalingkasan kan Mahavira, an mga Sikh nagseselebrar nin Bandi Chhor Divas tanganing matandaan an pagluwas ni Guru Hargobind sa sarong bilanggoan sa Mughal. An mga Newar Budista, bakong arog kan ibang Budista, nagseselebrar kan Diwali sa paagi kan pagsamba ki Lakshmi, mantang an mga Hindu sa Sirangan na India asin Bangladesh sa pankagabsan nagseselebrar kan Diwali sa paagi kan pagsamba sa diosang si Kali.
An Diwali saro man na mayor na kultural na okasyon para sa Hindu, Sikh, asin Jain diaspora. An mayor na aldaw kan kapiyestahan nin Diwali (an aldaw ni Lakshmi Puja) iyo an sarong opisyal na piyesta sa Fiji, Guyana, Indya, Malaysia, Maurisyo, Myanmar, Nepal, Pakistan, Singapore, Sri Lanka, Suriname, asin Trinidad asin Tobago.
Vicki Hollub
Si Vicki Hollub (namundag 1960) sarong Amerikanong negosyante asin inhenyerong mineral. Siya an presidente asin CEO kan Occidental Petroleum poon Abril 2016, kan siya na an nagin inot na babaying namamayo sa sarong mayor na kompanya nin oil sa Amerikano.
Kaamayi kan buhay asin edukasyon
Si Vicki Hollub namundag kan 1960 sa Birmingham, Alabama asin naggradwar kan 1977 sa McAdory High School. Nagklase siya sa University of Alabama, kun sain kan 1981 nakakua siya nin Bachelor of Science (BS) degree sa mineral engineering na may konsentrasyon sa mga gasolina asin mineral. Si Hollub man nasa sa klase kan 2016 sa Distinguished Engineering Fellows sa University of Alabama College of Engineering.
Bagalamukhi
right|thumb|Si Bagalamukhi
Si Baglamukhi o Bagalā (Sanskrito: बगलामुखी, an babaeng porma ni Martian na personipikasyon kan Mahavidya (dakulang kadonongan/siyensya), sarong grupo nin sampulong Tantrikong diosa sa Hinduismo.
Si Devi Bagalamukhi rinurunot an mga salang paghona asin delusyon kan deboto (o an mga kaiwal kan deboto) kaiba an saiyang cudgel. An tataramon na "Bagala" hale sa tataramon na "Valga" (na boot sabihon - bridle o magreynar) na, nagin "Vagla" dangan "Bagla." An Devi igwang 108ng iba-ibang pangaran (an iba inaapod man siya sa 1108 na pangaran). Si Bagalamukhi midbid nin kadaklan bilang Pitambari sa Amihanan na India, an diosa na konektado sa kolor na giyaw o kolor bulawan. Siya nagtutukaw sa tronong bulawan na may mga harigi na may laen - laen na mutya asin may tolong mata, na simbolo na ikatatao niya an ultimadong kaaraman sa deboto.
Baliog
An baliog iyo an sarong halabang pidaso nin tela na isinusulot o nasa palibot kan liog, abaga, o payo. Ginagamit an baliog para sa init, pagprotehir sa saldang, kalinigan, moda, relihiyosong mga dahelan, o sa pagpaheling nin suporta sa sarong isport klab o koponan. An mga baliog pwedeng hali sa materyales kaiba an lana, lino, seda, asin gapas. Saro ining komon na klase nin gubing sa liog asin perennial accessory.
Bagalamukhi
Si Bagalamukhi iyo an saro sa sampulong porma kan Devi, nagsisimbolo sa sarong potent na babaeng pwersang primeval.
An mayor na mga templo na idinusay ki Bagalamukhi o Bagala Devi yaon sa Templo nin Bagalamukhi, Nalkheda Madhya Pradesh, Bugiladhar, Ghuttu Uttarakhand, Templo nin Kamakhya, Guwahati, Assam, Baglamukhi templo nin Lalitpur, Nepal asin nin banghandi, Kangra, Himachal Pradesh.
Paha
thumb|Thirst (1886), ni William-Adolphe Bouguereau An paha' (o, pagkapaha') iyo an paghagad nin maiinom na pluwido, nagreresulta sa basikong instinct kan mga hayop na mag-inom. Saro iyan sa importanteng mekanismo na imbwelto an balanseng pluwido. Minalataw iyan sa kawàran nin mga pluwido o sarong paglangkaw kan konsentrasyon kan osmolities, siring kan sodium. Kun magbagsak an bolyum kan hawak sa ibaba kan threshold o an konsentrasyon kan osmolite nagin halangkawon na marhay, an estruktura kan hutok nakakadetek nin pagbabago sa blood constituents asin minasignal nin paha.
Bisera Turković
Namundag sya sa Sisak kan 1954, siya nagkakapot nin titulo sa ley hali sa Unibersidad nin Sarajevo asin sarong bachelor sa Criminal Justice Administration haling Phillip Institute of Technology sa Melbourne, Australia. Si Turković igwa man nin Ph.D. sa internasyonal na relasyon hali sa Pacific Western University, na ngunyan inaapod nang California Miramar University. Kasunod kan saiyang pag - adal, sya nagtrabaho bilang panginot na editor para sa Hayat TV. An inot na destino ni Turković bilang embahador iyo an Croatia, Hungaria, asin sa Bosnia asin Herzegovina's Permanent Mission to the Organization for Security and Co-operation in Europe.
Poon 2000 sagkod 2001, Ministro siya para sa Integerasyon sa Europa. Poon 2004 sagkod 2005, si Turković naglingkod sa Bosnia asin si Herzegovina's Permanent Mission sa United Nations saka embahador sa pirang internasyonal na organisasyon. Kasunod kaiyan, siya an ambassador sa Bosnia asin si Herzegovina sa Estados Unidos poon 2005 sagkod 2009. Sunod sa pagnombra ni Zoran Tegeltija bilang Chairman kan Konseho nin mga Ministro, si Turković nanombrahan Ministro nin Foreign Affairs sa Tegeltija's Cabinet. Siya nagin miyembro kan Partido nin Aksyon Demokratiko puon pa kan 1991.
Ashvin
An Ashvin o Ashwin o Ashwan (Bengali: আশ্বিন; Hindi: आश्विन; Odia: ଆଶ୍ୱିନ; Malay/Indonesian: Aswin; Thai: Asawin), na inaapod man na Aswayuja, iyo an ikapitong bulan kan kalendaryong lunisolar na Hindu, an kalendaryong solar Tamil, kun saen iyan midbid bilang Aipassi, asin an solar na nasyonal na kalendaryo nin India. Ini an ikaanom na bulan kan kalendaryong solar Bengali asin an ikapito sa lunar na Indiyanong kalendaryo kan Deccan Plateau. Iyan namumugtak sa kapanahonan nin Shôrot (Hindi Sharad), o Tagrakdag. Sa Vedic Jyotish, an Ashwin nagpopoon sa paglaog kan Saldang sa Birgo.
Pigseselebrar ini nin Setyembre asin Oktubre kan Gregoryanong kalendaryo asin iyo an bulan kun saen an Diwali, an kapiyestahan nin mga ilaw, sineselebrar susog sa tradisyon nin amanta (an Diwali namogtak sa Kartika segun sa tradisyon na purnimanta). Sa lunar na relihiyosong mga kalendaryo, an Ashwin minapoon sa bagong bulan o sa kabilogan nin bulan kan panahon kan equinox nin Setyembre.
Wiki para sa Karapatan Pantawo 2022
<div class="plainlinks" style="width:100%; background:#fffff; color:Black; padding:0.5em; font-size:150%; font-weight:400; text-align:center;"> Wiki para sa Karapatan Pantawo 2022
Ikaag an simbolong "#" asin apat na "~" sa pag-sign up.
An proyekto
An Wiki para sa Karapatan Pantawo 2022 sarong serye nin mga translate-a-thon, photowalk, asin lektura na parte kan #WikiForHumanRight2022. Katuyuhan kan proyekto na ini na maidakitaram sa Tagalog asin Bikol Sentral an mga Ingles na artikulong madapit sa pagbabago nin klima, biodiversity loss, asin polusyon. Ini gigibuhon tanganing madagdagan an mga artikulong nagtataong akses sa daing-kinikilingan, makatutuohan, asin napapanahon na impormasyon manungod sa Karapatan sa Marhay na Kapalibutan. Makondusir man nin mga community visit asin photowalk tanganing idokumentar an mga isyung pankapalibutan na inaatubang kan lokal na mga komunidad. Mawot man kan proyektong ini na pakarahayon an accuracy kan Bikol Translation Tool sa paagi kan pagpulido sa gabos na dakitaramon na nahimo puon kan WPSKP2021 sagkod ngunyan na WPSKP2022.
Dakula pirmi an gampanon kan proyektong Wikipedia. Lambang saro sa dawa sain na parte kan kinaban kaipuhan nin makukuahan na impormasyon manungod sa pagbuburubago kan klima (climate change) o kun panong an pagkakaraot kan kapalibutan nakakaapekto sa saindang mga pagbuhay. Madudugangan ta an mga imporamasyon manungod sa marhay na natural na sistema kun sain an mga tawo igwa nin maiinom na malinig na tubig, igwa nin malinig na duros, marhay na pagkakan, asin man igwa kan saindang mga pangangaipu. Ngunyan na taon sa #WikiForHumanRights, matau kita nin atensyon sa mga implikasyon sa karapatan sa marhay na kapalibutan kun sain an mga tawo nakakaeksperyensya kan pig-aapod na three planetary crises: pagburubago kan klima, kawaran kan bio-dibersidad, asin polusyon.
Mga partisipante
Even Barrameda (kaulayon) 02:26, 19 Hunyo 2023 (UTC) ''' Maglista man sa internasyunal na kampanya igdi. '''
Uranyo
thumb|264x264px|Uranyo na pigbilog sa pormang disk An uranyo o uranyum (uranio, Ingles: uranium) iyo sarong elementong kimikal na may simbolong U sa talaang peryodiko asin may atomikong bilang na 92.
Ini igwang atomikong gabat na 238.03, punto nin pagkatunaw na 1,132 °C, punto nin pagkalakaga na 3,818 °C, espesipikong grabidad na 18.95, asin mga balensiyang 3, 4, 5, sagkod 6. Saro ining elementong magabat, garu pirak an kaputian, natural na radyoaktibo, asin garu metal na madaling mapasairarom sa oksidasyon sagkod nakakalason. Igwa ining 14 na bistadong mga isotopo, kun saen an U 238 an siyang natural na pinakalakop.
Kabale an uranyo sa mga serye nin aktinido asin ginagamit an saiyang isotopong 235U bilang panggatong na nukleyar, mga panggatong sa mga nukleyar reaktor, asin bilang importanteng ingrediente nin mga panggerang nukleyar. Harus mahihiling an mga uranyo sa sadit na parte sa mga gapo, tubig, daga, mga tinanom, asin mga hayop (kabale an mga tawo). Nadiskobre ini ni Martin Heinrich Klaproth kaidtong 1789.
Jaume Busquets
Si Jaume Busquets i Mollera (Girona, 1903 - Barcelona, 1968) Espanyol na iskultor asin pintor kan henerasyon na noucentisme nin Catalonia.
Siya an pinakanguhod na aki sa pamilyng mga apat na arftistang magturugang gikan Girona, Catalonia, Espanya.
Si Busquets disipulo ni Antoni Gaudí. Siya nagdesenyo asin nag'iskultura kan Sagrada Pamilya na ensemble sa surungan kan Navidad ni Gaudi kan Sagrada Familia Basilica Shrine sa Barcelona. Si Busquets pigdesenyo asin pigiskultura man estatuwa ni Birhen Maria na may Santo Nino sa surungan kan Girona Cathedral.
Karera
Sarong matale' na aki, si Busquets nagpoon pagtrabaho edad pa sanang 15 anyos, sa studio ni Darius Vilas sa Barcelona.
Kan mga ultimong taon niya, si Busquets nag'asikaso sa pagiiskultura na sana, mala ta an saiyang piling obra, an pigura niJesus, Maria i Josep (1958) na iyo an prenterang obra ni Gaudi, sa saiyang Nativity Façade asin an Mare de Deu na istatuwa (1962) na iyo an nagsasamno sa surungan kan Girona Cathedral.
Dhumavati
Si Dhumavati (Sanskrito: धूमावती, Dhūmāvatī, sa literal "an saro na maaso") saro sa Mahavidya, sarong grupo nin sampulong tantrikong diosang Hindu. Si Dhumavati nagrerepresentar sa makatatakot na aspekto kan Mahadevi, an supremong diosa sa mga tradisyon na Hindu na arog kan Shaktismo. Parati siyang ilinaladawan na gurang na, makanos na balo, asin kaayon sa mga bagay na pigkokonsiderar na dai risa asin bakong magayon sa Hinduismo, arog kan uwak asin panahon nin mga Chaturmas. An diosa parateng ilinaladawan na may darang nigo sa karwahe na mayong kabayong o nakasakay sa uwak, na sa parate nasa daga nin kremasyon.
Ikonograpiya asin tekstwal na mga paglaladawan
thumb|An early 20th century [[Rajput painting na naglaladawan ki Dhumavati na igwa nin abohon na kublit asin nakasulot nin madiklom na gubing asin may kapot na nigo. Siya nakalunad sa sarong uwak alagad may mga nakaadornong alahas, mga dekorasyon na kun saen kontraryo saiyang tradisyonal na paglaladawan.]] thumb|Sarong huring 18-siglo na painting ni Molaram naglaladawan na abohon na kublit Dhumavati kapot an sarong nigo, nakalunad sa karwahe, alagad binubusol nin duwang uwak asin siya inadornohan man nin mga alahas, kabaliktaran sa saiyang tradisyonal na paglaladawan|alt=Sarong grey-scale imahen naglaladawan sa babae nakasulot na sari asin bulawan na ornamento nakatukaw sa karwahe binubusol nin two dakulang itom na gamgam asin kapot na nigo. An Dhumavati Tantra naglaladawan saiya bilang sarong gurang asin makanos na balo. Siya iyo maniwang, halangkaw, bakong mabaskog, asin malungsi an kublit. Siya linaladawan bilang daing pahingalo asin tuso. Kapag dai naadornohan nin mga alahas, siya nakasulot nin daan asin maating gubing, asin gurubot na buhok. An saiyang mga mata daing takot, an saiyang dungo iyo halaba asin tiriko, asin an iba niyang haralabang garo tingong mga ngipon nakawaraltak na, nagwawalat sa saiyang mga ngisi nin mga ngaros sana. An saiyang mga talinga makanos asin maharaphap; an saiyang daghan naglaylay. Sa saro niyang kamot na nagtatarakig, siya may kapot na nigo, mantang an ibong na kamot naggigibo nin boon-conferring gesture (varada-mudra) o gesture na nagtatao nin kaaraman (cinmudra). Siya nakalunad sa karwahe na mayong kabayo dara an emblem nin sarong uwak asin sarong wagayway. Siya astute asin malinalang, kun tutuuson. Pirmi siyang gutom asin paha, Si Dhumavati poon-poonan sa iriwal asin nagwawaras nin takot.
Lumanak
An lumanak o padrasto iyo an bakong-kadugo na lalaking magurang na kasal sa saimong ina na nabalo sa saimong tunay na ama.
An mga aki kan balo na inagom kan sinasabing padrasto inaapod man na 'pinanlulumanak'. .
Sa Kulturang solnopan
Sa literatura sa Solnopasn uso an mga usipon dapit sa mga mmakurng lumanak o madrasta na nagmamaltrato sa mga aki kan saiyang naagom, alagasd pag'sabot sa padrast5o, daing gayo nauuso an mga maisog asin maringis na padrasto. May istoryang siring sa fairy tale na The Gold-Bearded Man asin sa The Little Bull-Calf. Sarong tipo iyo an kontrabvida pinipirit niyang maagom an ina kan bida ngani saiyang pakiaraman an buhay kaini o maagaw an yaman niya. An siring na istorya iyo an napalaman sa The Prince and the Princess in the Forest asin sa The Blue Belt, pero pwede man na babaeng lumsnak o madrasta an sentro kan istorya siring sa The Three Princes and their Beasts.
Sa piksyon, an maringis na lumanak o padrasto iyo si Claudius sa Hamlet (pero an papel niya bilang tatahon pinsapaurog), Walter Parks Thatcher sa Citizen Kane, Murdstone sa ki Charles Dickens na David Copperfield, an Hade sa pelikulang Radio Flyer, asin si Gozaburo Kaiba (na nag'ampon ki Seto asin Mokuba Kaiba) ginuno sa Yu-Gi-Oh!. The Stepfather naghahayag man nin  maringis na padrasto na ginadan an saiyang pamilya asin an masurunod niya pang mga pamilya. An pelikiulang Sucker Punch pigtampok an sarong sekswal na nabusadong padrasto.
Sa saiyang opera La Cenerentola, si Gioacchino Rossini binaliktad an istorya ni Cinderella na inaapi siya kan saiya ng padrasto. An motibo niya iyo na sa pagtaong putong dowry ki Cenerentola makakai8na sa anoman itatao niya sa saiyang mga pinanlulumanak. An nakakaagid na pigurang lalaki na maringis na tatahon; na arog sa madrasta, an tugang kan ama pwedeng pag'samsamon an mana kan aki ngani ikatao niya sa saiyang mga tunay na aki, asin pagmaltratohon an saiyang mga sobrino Sa mga modernong pelikulam an mga padrasto pinapapluwas sa mas marhay na imahe, na mga honorableng mga lalaki na 'sinapod' mga dibursyadong babae o mga babaeng solong ina. .
Molibdeno
thumb|319x319px|Mga halimbawa kan kristalikong porma nin molibdeno An molibdeno (Ingles: molybdenum) iyo sarong elementong kimikal na may atomikong simbolong Mo asin atomikong bilang na 42. An ngaran iyo gikan sa taramong Neo-Latin na molybdaenum, na iyo nakabase sa taramong Suanoy na Griyego na Μόλυβδος molybdos, na boot-sabihon iyo "tingga", huli ta an mga ore kaini iyo nariribong sa mga ore kan tingga. An mga mineral kan molibdeno iyo bistado sa bilog na historya, pero an elemento iyo nadiskobre (sa paglain kaini sa bagong entidad gikan sa mga mineral na asi nin iba pang mga metal) kaidtong 1778 ni Carl Wilhelm Scheele. An metal iyo enot na naisuway kaidtong 1781 ni Peter Jacob Hjelm.
An molibdeno dae natural na yayaon sa Kinaban bilang sarong talingkas na metal; mahihiling sana ini sa nagkapirang mga estadong oksidasyon sa mga mineral. An talingkas na elemento, sarong garu pirak na metal na may grey na kasto, iyo an may ikaanom na pinakahalangkaw na punto nin pagkatunaw sa maski anong elemento. Ini iyo minahimo nin matagas, estableng karbidyo sa mga alloy, asin sa rasong ini an harus na pankinabang produksyon kan elemento (harus 80%) iyo ginagamit sa mga alloy nin steel, kabale an mga makukusog na alloy asin superalloy.
Kamhotan
An kamhotan o amotan (inaapod sa Ingles, Basil, Ocimum basilicum), asin sarong apod pa sa Ingles great basil, sarong "yerbang pansalak luto" na pamilya nin Lamiaceae (minta). An mga dahon kaini malumhok asin ginagamit sa mga gisong luto sa bilog na kinaban. Sa gisong Sulnopan, an henerikong termino na "basil" manongod sa barayti na naapod na sweet basil o Genovese basil. An amotan tubong tal sa mga ronang tropikal poon sa Aprika Sentral abot sa Sur-subangan na Asya. Sa malipot na mga lugar ini taonan na tinanom (klima templado). Sa Kastila, bisto ini sa pangaran na "albahaca" asin "alabega".
Sa pagluluto
An kamhotan mas kumon na presko asin la'bas ginagamit sa mga resipe. Ini idinudugang ultimo ta sa luto nawawara an namit kaini. An mga dahon kaini pwede sarayon sa plastik na bag sa refrigerator o sa freezer kun medyo haloy pa uusaron, pero pakabuntogan nin madalian sa nagkalakagang tubig. Sa salad, sinasalak ini na presko, la'bas na gayo pakahugasan na nataong naiibang namit asin parong.
Kaivalya
An Kaivalya (Sanskrito: कैवल्य), an pinakapanginot na katuyohan nin aṣṭāṅga yoga asin boot sabihon "kamunduan," "pagkatangkas" o "isolasyon," sarong vrddhi na ginuno gikan sa kevala "alone, isolated."
Iyan an pagharayo sa purusha gikan sa prakṛti, asin katalingkasan sa pagkamundag liwat, i.e., Moksha. An Kavilya-Mukti piglaladawan sa pirang Upanishad, arog kan Muktikā asin Kaivalya bilang pinakaharalangkaw na porma nin Moksha na pwedeng magtao nin katalingkasan sa laog kan buhay na ini, arog kan Jivanmukti, asin pakagadan, bilang Videhamukti.
Orgiya
thumb|250x250px|Sarong pinta ni Édouard-Henri Avril na naglaladawan nin sarong orgiya.
Sa pangkaraniwan na paggamit, an Orgiya na midbid sa Ingles bilang orgy, iyo an pangyayari kun saen an labi sa duwang tawo na dai mababa sa limang tawo na nagkikitoan na magkaibahan, na minsan inaapod na pagdurog na panggrupo. Sa ibang kahulugan, an orgiya iyo an sarong gibohon o aktibidad na isinasagibo na mayong limitasyon o kasagkoran o pagbabawal. Orihinal na naggikan an kataga gikan sa Latin, na may orihinal na kahulugan na nanonongod sa sarong piyesta o dakulang saramaan asin handaan nin sarong mayaman na namamanwaan. Kapag nagkakakan an mga suanoy na Romano, sinda haros nakahigda na, asin an pagkaon dinadara sa sainda kan mga uripon. An mga uripon na ini iyo an nagtatao man nin kaalingan na komun na imbwelto an tugtog asin nagsasayaw na mga uripon.
An pakikisumaro sa sarong orgiya iyo an sarong komun na pantasyang sekswal, asin an mga orgiya iyo an rinerepresentar sa mga literaturang popular asin mga pelikula, daing siring na sa mga pelikulang pornograpiko.
Sa iba pang paggamit, an katagang orgiya ginagamit man sa mga ekspresyon o panaramtaram na nagpaparisa nin sobra o mayong pinipili, siring kan mga pariralang "orgiya nin mga kolor" o kaya an "orgiya nin pangwawasak".
Muktikā
An Muktikā (Sanskrito: मुक्तिका) an apod sa antolohiyang tataramon na Telugu kan sarong kanon nin 108 Upanishad. An petsa nin komposisyon kan lambang saro dai aram, na an pinakagurang posible poon pa kan mga 800 BCE. An Principal Upanishads kinomponer kan ika-1 milenyo BCE, kadaklan sa Yoga Upanishads na kinomponer posible poon kan 100 BCE sagkod 300 CE periodo, asin pito sa Sannyasa Upanishads kinompos bago an ika-19ng siglo CE.
An Muktikā nanonongod sa koleksyon nin 108 Upanishads na makukua sa imprentadong porma poon kan 1883 CE sa tataramon na Telugu. An kanon kabtang nin dialogo sa pag'oltan ni Rama asin Hanuman na nag'aatubang sa inquiry sa mukti sa Muktikā Upanishad (108 sa listahan). Kabali sa iba pang koleksyon kan Upanishads an Oupanekhat, sarong antolohiyang tataramon sa Persya na 50 Upanishads; an Colebrooke Collection nin 52 Upanishads, asin an 52 Upanishad Collection of Nārāyana.
Francisco Javier Sáenz de Oiza
Si Francisco Javier Sáenz de Oiza (Cáseda, 12 Oktobre 1918 - Madrid, 18 Hulyo 2000) sarong Espanyol na arkitekto asin siya saro man na maimpluensyang pasunod sa modernistng hiron sa Espanya.
Biyograpiya
Namundag sa Cáseda, Navarre, si Francisco Javier Sáenz de Oiza nagklase sa Seville saka nag'adal nin arkitektura sa Madrid. Pakabyaheng-adal niya sa Estados Unidos, kan 1949 nagbalik siya sa Madrid kun saen siya nagtukdo na sa School of Architecture, na ngapit siya nangagin direktor igdi.
Sa mga kadakul na mga gawad naresibi niya sa Espanya iyo an mga minasunod: National Architecture Award (1946 asin 1954), Gold Medal for Architecture (1989) and the Prince of Asturias Award (1993).
Si Sáenz konsideradong saro sa mga matagum asin maimpluensyang Kastilang arkitekto durante kan kabangaan nin ika-20ng siglo.
Siya nagadan sa kanser kan 2000.
Mga proyekto
Saro sa mga mauunabihan na mga proyekto niya iyo an Torres Blancas, sarong halangkaw na apartment asin edipisyong pang'opisina sa Madrid. Sa langkaw na 71 metro, ini natugdok sa pag'ultan nin 1964 asin 1969. An surungan kaini konsistido nin mga silindrikong pormang nakauldot na mga balkonahe. Iba pang mga maunambitan na proyekto kabali an Basilika Arantzazu sa Oñati, an edipisyo adminisratibo nin Torre Triana sa Seville, an embahada Espanyol sa Brussels, an Public University of Navarra sa Pamplona, an pag-remodel kan lumang palasyo sa Las Palmas, Gran Canaria, na nangagin nang Atlantic Center of Modern Art, asin man an Banco de Bilbao Tower sa Madrid.
Basilica Minore de Santuario de San Pedro Bautista
An altar yaon sa Diocese nin Cubao na sakop kan Vicariate ni Santo Pedro Bautista. nin Cubao Yaon man ini sa irarom kan administrasyon kan mga Franciscano o Orden kan Friars Minor (OFM), gikan sa Probinsya nin Franciscano ni Santo Pedro Bautista.
Uusipon
Kan si Pedro Bautista maelehir na pistos, sarong opisyal kan mga Franciscano, naheling nia an pangangaipo nin sarong tagong lugar kun saen an mga misyonero puedeng mag - apod liwat nin pisikal, mental asin espirituwal. Nakakua siya nin mabolod na lugar na pighurot niyang konsidusir sa paghorophorop, asin kan Pebrero 17, 1590, dangan si Gobernador-Heneral Santiago de Vera an nagtaong daga sa Orden Franciscano.
An banwaan nin San Francisco del Monte kaidto halangkaw na lugar na may 250 ektarya (620 ektarya) na may mahibog na kadlagan, na napapalibotan nin sarong kwartel asin walong burabod nin tubig. Si Tatay Pedro Bautista nagtogdok nin sadit na kumbento asin sarong kapilya na gibo sa palmang kawayan asin nipa. Idinusay nia an kapilya sa Samong Lady of Montecelli asin an lugar binukasan bilang harong nin pagsibog para sa mga misyonero, bilang sarong harong na dai nababanga, asin bilang lugar para sa paghirahay kan mga opisyal nin gobyerno.
Tokwa
An tokwa na inaapod man na bean curd sarong kakanon na hale sa nagbirilog na gatas nin soya asin tigduduunan tanganing magin mga curd. Ini may manlaenlaen na lumoy. Igwa man iba-ibang klase nin tofu. Ini hinahalo sa manlaenlaen na luto. Sinasahog man ini sa mga panira asin nilalagan nin pampalasa
An tokwa hababa an kaloriya asin halangkaw an protina. Halangkaw man ini sa iron, calcium o magnesium depende sa coagulants (e.g. calcium chloride, calcium sulfate, magnesium sulfate) na ginagamit sa paggibo.
Sa Pilipinas igwang taho na gibo sa sariwang tokwa na may asukar, syrup dangan sago. Sa Malaysia asin Singapore inaapod an taho o douhua is nin tofufa" o "taufufa.
Willie Ong
Si Ong namondag sa Manila kaidtong Oktubre 24, 1963. An saiyang ama, si Ong Yong, iyo sarong immigrante gikan sa Jinjiang, Tsina na nag-istar sa Filipinas kan 1922. Mas bistado bilang Co Tec Tai sa Tsinong Filipinong komunidad, an gurang na Ong iyo sarong aktibong charity worker na nagsirbe bilang presidente para sa nagkapirang mga sibikong organisasyon.
Sheol
An Sheol iyo an lugar na madiklom na manonompongan pagkatapos na magadan. Iyan nakasurat sa Bibliya na Hebreo. Minsan siring na dai natawan nin kahulugan sa Tanakh, an Sheol sa pananaw na ini iyo an yaon sa irarom kan daga na kinaban sa irarom kun saen an mga kalag kan mga nagadan minapasiring pagkatapos na magadan an saindang hawak.
Sa laog kan Bibliya na Hebreo, igwa nin dikit – minsan halipot – na pagsambit sa Sheol, haros piglaladawan iyan bilang sarong lugar na kapwa matanos asin bakong matanos kun saen nagduduman an mga gadan, regardless kan saindang piniling moralidad sa buhay.
Paroyan
An paroyan o kabasan iyo an daga na piggagamit sa pagpatalubo nin tinanom urog na an paroy asin natong. Naggikan iyan sa kulturang pag-uma nin paroy kaidtong panahon nin Neolitiko kan Salog Yangtze sa habagatan na Tsina, asosyado sa kulturang pre-Austronesya asin Hmong-Mien. Lakop iyan sa pre-Historikong panahon huli sa ekspansyon kan mga tawong Austranesyo pasiring sa kaislahan kan Sur-subangan na Asya, Sur-subangan na Asya kabali an Norte-subangan na Indya, Madagaskar, Melanesia, Mikronesya, asin Polynesia. An teknolohiya nakua gikan sa ibang kultura sa kadagaan kan Asya para sa pag-uma nin paroy, lakop sa Subangan na Asya, Kadagaan na Sur-subangan na Asya, asin Habagatan na Asya.
Ekolohiya
Mayor na ginikanan nin atmosperikong metano an paroyan, pigtantya na nakakakontribwir nin haros nasa 50 sagkod sa 100 milyon tonelada nin gas kada taon. Pigpapahiling sa pag-aadal na ini pwedeng magin signipikante na mainaan mantang nagpapaurog kan crop yield sa paagi kan pagpahubas kan mga paroyan tanganing magtugot na an daga na mag-aerasyon tanganing mapapundo an produksyon nin metano. Pigpapahiling man kan pag-aadal na an baryabilidad sa pag-aadal sa pagluwas kan metano na naggagamit nin lokal, rehiyonal asin mga pankinaban na kawsa asin nangangapudan para sa mas marhay na pag-imbentaryo basado sa micro level na datos.
Armi Kuusela
Si Armi Helena Kuusela (namundag kan Agosto 1934) sarong Finnish na model, nagtatabang para sa karidad asin reyna nin kagayonan. Kan 1952 nanggana siya sa nasyonal na pagarayonan Suomen Neito asin tinawan nin byahe pasiring sa Estados Unidos tanganing magpartisipar sa pinakainot na Miss Universe, dangan nangaging pinakainot na titulada kaini.
Katedral nin Kalookan
thumb|250x250px|Katedral nin Kalookan An Katedral nin Kalookan, midbid man bilang Katedral-Parokya nin San Roque, iyo an katedral o tukawan kan Romano Katolikong Diyoseso nin Kalookan, mahihiling harani sa pagsabatan kan Ika-sampolong Abenida asin Kalye A. Mabini sa Poblacion, Caloocan, Metro Manila, Filipinas.
Armi Kuusela
Buhay may-agom sa Filipinas
Kan Pebrero 22, 1953 si Kuusela naglibot sa bilong na kinaban kun sain durante kaini saiyang namidbida an Pilipinong negosyanteng si Virgilio Hilario. Mayo sa sarong taon matapos makoronahan, si Kuusela piniling butasan an kororang Miss Universe kan 4 Mayo 1953 tanganing magpakasal ki Hilario sa Tokyo.
Nagkanumpongan sinda Marso sa sarong baylehan sa Baguio, an kabisera nin tig-init kan Filipinas, kan si Kuusela bilang Miss Universe duminatong sa nasyon para sa International Trade Exposition. Sinda nag-honeymoon sa Hawaiian Islands, naglinot sa Estados Unidos, dangan sa Europa, bago mag-istar sa Manila, kun sain nagkaigwa sindang limang aki.
Siṃha
An Siṃha katimbang kan tanda nin zodiacal kan Leo, asin nagsusuknong nin haros mga ikaduwang kabangaan nin Agosto asin mga enot na kabangaan kan Setyembre sa Gregoryanong kalendaryo. Sa mga tekstong Vedic, an bulan nin Simha inaapod na Nabhas (IAST: Nabhas), alagad sa suanoy na mga tekstong ini mayo iyan nin mga katumbas na zodiacal. An solar na bulan nin Simha nagsusuknong sa sa lunar na bulan kaiyan na Bhadrapada, sa mga kalendaryong Hindu na lunisolar. An Simha iyo an katapusan kan panahon nin monsoon asin an kapinonan kan tagrakdag para sa subkontinente kan India. Iyan mas naenot sa solar na bulan nin Karkaṭa, asin sinundansolar na ngng bulan nin Kanyā.
An bulan nin Simha inaapod na Avani sa kalendaryong Tamil na Hindu. An suanoy asin Edad Media na mga tekstong Sanskrito kan India nagkakalaenlaen sa saindang mga pagkarkulo manongod sa lawig kan Simha, arog kan ginigibo ninda sa ibang bulan. Halimbawa, an Surya Siddhanta, na may petsang c. 400 CE, an lawig kan Simha kadtong 31 aldaw, 0 oras, 26 minutos asin 48 segundo. Sa kabaliktaran, kinarkulo kan Arya Siddhanta an lawig kan bulan nin Simha na 31 aldaw, 2 oras, 5 minutos asin 31 segundo.
Makahulogan an mga pangaran kan mga solar na bulan nin Indya sa mga epigrapikong pag-adal kan Habagatan na Asya. Halimbawa, an bulan na simha, kaiba an iba pang mga bulan nin solar na arog kan Makara, nakuang nakaukit sa mga templo sa Habagatan na Indya. An Hadeng Pandya na si Hadeng Jatavarman Sundara-Pandaya II pinagdusay an templo nin Kalisvara sa Kalayar Kovil sa saiyang ika-12ng taon nin pagreynar, binasa an sarong inskripsiyon, sa ikatolong tithi kan ikaduwang taytay kan bulan nin Simha, na katimbang kan Miyekules Agosto 27, 1287.
An Simha saro man na tanda nin astrolohiya sa mga sistema nin horoskopo nin India, na katumbas kan Leo (astrolohiya).
An Simha iyo man an ika-19ng bulan sa kalendaryong Darian para sa planetang Mars, kun suarin an Saldang minabagtas sa sektang subangan kan konstelasyon na Leo siring kan maheheling hale sa Mars.
Matangi
right|thumb|Si Matangi
Si Matangi (Sanskrito: मातङ्गी, Mātaṅgī) sarong Hindung diosa. Saro siya sa Mahavidya, sampulong diyosang Tantriko asin sarong aspekto kan Inang Gikan sa Dios na Hindu. Pigkokonsiderar siya na Tantrikong porma ni Saraswati, an diyosa nin musika asin pag-adal. Si Matangi an namamahala sa pagtaram, musika, kaaraman asin sa arte. An pagsamba sa saiya ipinagboot na magkaigwa nin lihis sa natural na kapangyarihan, nangorogna an pakapogol sa mga kaiwal, na inaakit an mga tawo pasiring sa sadiri, na nagigin eksperto sa arte asin nagkakamit nin supremong kaaraman.
Si Matangi parati kaayon sa polusyon, inauspiciousness asin sa periphery kan sosyedad nin Hindu, na yaon sa saiyang pinakapopular na porma, inaapod na Uchchhishta-Chandalini o Uchchhishta-Matangini. Piglaladawan siya bilang sarong outcaste (Chandalini) asin pig-aalokan nin tadang kakanon o parsial na kinakan na kakanon (Uchchhishta) na may dai naghuhugas nin mga kamot o kakanon pagkakakakan, na parehong pigkokonsiderar na bakong puro sa klasikal na Hinduismo.
Vladimir Solovyov (telebisyon)
Si Vladimir Rudolfovich Solovyov (Владимир Рудольфович Соловьёв, namundag Oktobre 20, 1963) sarong Rusong tagapresenta sa telebisyon asin propagandista. Siya anchor sa pasali sa telebisyon na Evening with Vladimir Solovyov sa Russia-1 kaidto pang 2012.
Kan Marso 2022, YouTube pinagbara an saiyang channel na Solovyov Live. Dangan kaidto, siya tina'wan lugar nin channel frequency sa news channel na Euronews, na an Rusya man ngani pigbagat pakasakyada kaini sa Ukranya.
Kaamayi nin buhay asin edukasyon
Si Vladimir Rudolfovich Solovyov namundag kan Oktobre 20, 1963, sa Mosku, Russian SFSR, USSR, sa sarong pamilyang Hudyo. An ama niya, si Rudolf Naumovich Solovyov, sarong paratukdo sa political economy asin kampyon sa boksing sa Mosku. An ina niya, si Inna Solomonovna Solovyova, nagtatrabaho bilang art critic sa Museo nin Battle of Borodino.
An mga magurang ni Solovyov nagkatagboan kan sinda mga estudyante pa sa Moscow Pedagogical Institute. Sinda nagkasuruwayan kan si Valadimir apat pa sanang taon an edad, alagad may maray na relasyon dawa pa nagsuwayan. An lolo ni Solovyov sa ina, si Solomon Lvovich Shapiro, partisipante sa "Great Patriotic War" (Rusong arapodan kan prenterang Subangan nin WWII) na pamayo siya sa sinasabing flight test station (LIS), asin may ranggong tinyente koronel. An lolo niya sa ama, si Naum Semyonovich Vinitskovsky, partisipante man sa inapod na "Great Patriotic War" asin may premyong Order of the Red Star.
Si Solovyov nag'atender sa eskwelahan №. 72 sa Mosku sa enot niyang taon sa edukasyon. Sa ikaduwang taon paabante, siya nag'adal sa espesyal na eskwelahan na №. 27 na igwang kurso sa magkapirang subject sa Ingles, kun aen an mga prebelihiyadyong aki asin mga makuapo kan mga myembro kan Sobyet Komite Sentral nin CPSU, mga diplomata, asin iba pang mga prominenteng pigura diyan nag'aaradal. An eskwelahan na ini ngonyan bisto na sa pangaran na sekundarya №. 1232 na may hararom na pag'adal kan lenggwaheng Ingles. Sa edad na 14, si Solovyov inako sa Komsomol, an Unyon Komunista nin Bagong-tawo.
Sa ikasiyam na grado, si Solovyov nagin interesado sa karate. Bago kaini, siya nagkakawat futbol asin nagtraining sa Moscow Youth Football School. Alagad, napiritan siyangmag'adal sa karate na ngona ta dai urupoyon an oras.
Pakatapos sa pag'adal, si Vladimir Solovyov nag'enrol pa sa Moscow Institute of Steel and Alloys kan 1980. Siya igdi naggradwar na may onra kan 1986, pakakompleto niya kan sa Faculty of Physics and Chemistry. Durante kan oras niya sa instituto, nag'adal siya nakasabay sinda Vladislav Surkov asin Mikhail Fridman, na sinda pareho midbid na ni Solovyov kaidto pang 1981.
Kan mmatapos niya an saiyang degree, si Solovyov nagtrabaho bilang eksperto sa Committee of Youth Organizations of the USSR poon 1986 abot 1988. Kan mga oras na ini, siya naglinga' sa pagsurat-surat.
Pakasunod kan trabaho niya sa Committee of Youth Organizations, si Solovyov nagpadagos pa sa saiyang edukasyon ta nag'enrol sa postgraduate studies sa Institute of World Economy and International Relations sa USSR Academy of Sciences. Tinapos niya an adal igdi sa instituto, asin kan 1990, pigdepensahan niya an saiyang dissertation para sa Candidate of Economic Sciences. An dissertation tituladong "The main trends in the production of new materials and the factors of efficiency of their use in the industry of the USA and Japan" asin ta ini nakompleto sa irarom kan superbisyon ni Doctor of Economics, si Professor Yuriy Kurenkov. An degree iginawad sa specialty kan "economy of the capitalist countries."
Toltolan
<references group="lower-alpha" />
Tulay
Sa Filipinas, an mga pinakabantog na tulay iyo an Tulay nin San Juanico na nagtatakod sa isla kan Leyte asin Samar sa Subangan na Kabisayaan, asin an Biyadukto kan Candaba sa pag-ultanan kan Bulacan asin Pampanga na nagdadara sa North Luzon Expressway sa ibabaw kan Salog Pampanga asin Latian kan Candaba.
Botika
An botika iyo an tingian na tindahan na nag-iintriga nin mga drogang parmasyutiko. Sa botika, pinangangatamanan nin sarong parmasista an kaotoban nin medikal na mga preskripsyon asin makukua sa pag-abiso sa mga pasyente manongod sa prescription asin sa mga drogang over-the-counter o manongod sa mga problema sa salud asin sa mga isyu dapit sa marahay na salud. An sarong tipikong botika yaon sa komersyal na lugar nin sarong komunidad.
Kaivalya Upanishad
An Kaivalya Upanishad (Sanskrito: कैवल्य उपनिषत्) sarong suanoy na tekstong Sanskrito asin saro sa menor na Upanishad kan Hinduismo. Pigklasipikar ini bilang Shaiva Upanishad, asin nakaligtas sa modernong mga panahon sa duwang bersyon, an saro nakatakod sa Krishna Yajurveda asin iba pang nakatakod sa Atharvaveda. Ini, bilang Upanishad, parte kan corpus kan kuleksyon nin literaturang Vedanta na nagpepresentar kan pilosopikong mga konsepto nin Hinduismo.
Pilmograpiya ni Pyo Ye-jin
Si Pyo Ye-jin sarong aktres sa South Korea.
Kaivalya Upanishad
An Upanishad inoomaw si Shiva, na nagsosolo asin dai nag-aalangan, ilinaladawan an panlaog na kamugtakan nin tawo sa saiyang personal na espiritwal na pagbyahe hale sa kinaban. Bisto an teksto sa pagpresentar kan Shaivismo sa Vedanta, pagtutukar ki Atman (Self) asin sa relasyon kaini sa Brahman, asin sa sadiring-kaaraman bilang dalan pasiring sa kaivalya (liberasyon).
An teksto, sabi ni Paul Deussen - sarong Aleman na Indologo asin propesor sa pilosopiya, partikularmenteng magayon sa paglaladawan kaiyan sa may sadiring pagkatawo na "nagpepresentar sana kan saiyang sadiri bilang saro sa banal na kwalidad na nabubuhay sa gabos," na nakamamate kun siisay an saiyang asin an pakaaram kan gabos sa Dios (Shiva, pinakahalangkaw na Atman), na nakanompong kan pinakahalangkaw na kwalidad na ini sa laog, sa kairairaromi kan saiyang puso.
Pilmograpiya ni Pyo Ye-jin
Personal na buhay
Si Pyo dating flight attendant sa haros duwang taon sa Korean Air.
Kan Setyembre 2018, kinumpirma kan ahensiya ni Pyo na sinda nagdadate kan aktor na si Hyun Woo, dati niyang katrabaho sa  Laurel Tree Tailors tolong bulan na.
Elementong kimikal
too|thumb|400x400px|An peryodikong tableta nin mga elementong kimikal
Sa kimika, an elemento o elementong kimikal (Ingles: chemical element) iyo sarong purong substansya na pigbibilog sana nin mga atomo na gabos iyo igwang parehas na bilang nin mga proton sa saindang atomikong nukleyi. Dae arug sa kompuwestong kimikal, an mga elementong kimikal iyo dae pwedeng mabanga pasiring sa mas simple pang mga substansya sa paaging kimikal. An bilang nin mga proton sa nukleyus iyo an karakter na minatao nin depinisyon sa sarong elemento, asin iyo an pigsasabing atomikong bilang (pigrereprensenta nin simbolong Z) – gabos na mga atomo na igwang parehong atomikong bilang iyo mga atomo nin parehas na elemento An gabos nin mga baryonikong materya sa uniberso iyo pigbibilog nin mga elementong kimikal. Kapag an lain na mga elemento napasairarom sa reaksyong kimikal, an mga atomo nag-iiba nin posisyon pasiring sa bagong kompuwesto na pigtakod nin mga sugpon na kimikal. Minorya sana nin elemento, arug kan pirak asin bulawan, an mahihiling na dae nakasalak bilang mga relatibong purong katutubong elementong mineral. Harus gabos nin iba pang mga natural na elemento an yayaon sa Kinaban bilang kompuwesto o salak. An ere iyo primaryang salak nin mga elementong nitroheno, oksiheno, asin argon, alagad dae kaini pigbabale an kompuwestong arug kan karbon dioksidido asin tubig.
An historya kan pagkakadiskobre asin paggamit nin mga elemento iyo nagpoon sa primitibong sosyedad nin mga tawo na nakadiskobre nin mga katutubong mineral arug kan karbon, asupre, tanso, asin bulawan (alagad am konsepto nin sarong elementong kimikal dae pa aram kaidto). An mga pag-aadal na maklasipika an mga materyal iyo nagresulta sa mga konsepto nin mga klasikal na elemento, alkimiya, asin nagkapirang kaparehong teorya sa bilog na historya nin katawohan. Kadaklan sa mga modernong pagkakaintindi nin mga elemento iyo nahaman gikan sa gibo ni Dmitri Mendeleev, sarong Rusong kimiko na nagpublikar kan pinakaenot na pigbibistadong peryodikong tableta kaidtong 1869. An tabletang ini pig-oorganisa an mga elemento sa paagi nin palangkaw na atomikong bilang sa pahigda ("peryodo") kun sain an patindog ("grupo") nakikisaro sa mga rekurang ("peryodiko") pisikal asin kimikal na karakter. An peryodikong tableta iyo nagsusumaryo nin nagkapirang mga karakter nin mga elemento, na nagtugot sa mga siyentista na maghimo nin mga relasyon sa tahaw ninda sagkod makagibo nin mga prediksyon manungod sa mga kompuwesto asin mga potensyal na bago.
Kaidtong Nobyembre 2016, an International Union of Pure and Applied Chemistry nagbisto nin kabilugan na mga 118 na elemento. An enot na 94 iyo natural na yayaon sa Kinaban, asin an natatadang 24 iyo mga sintetikong elemento na nahimo sa mga reaksyong nukleyar. Dae kabali an mga dae-estable na radyoaktibong elemento (radyonukledo) na nalalapa nin marikas, harus gabos nin mga elemento iyo pwedeng gamiton sa industriya sa manlainlain na bilang. An pagkadiskobre asin sintesis nin mga bago pang mga elemento iyo sarong minadalagan na lugar nin siyentipikong pag-aadal.
Simbahan nin Tondo
thumb|260x260px|Simbahan nin Tondo An Parokya nin Santo Niño de Tondo, midbid man bilang Simbahan nin Tondo, iyo sarong Romano Katolikong simbahan sa Tondo, Manila na naitogdas kan mga Agustiniyano. Ini an harong kan imahe nin Umboy na Hesus na orihinal na gikan sa Acapulco, Mexico asin iyo pigtao kan sarong mayaman na merkanto sa Arsobispo kan Manila sa panahon na ito, na dagos pigtao niya man sa kura-paroko kan Tondo, Manila. Poon 1572, an imahe kan Santo Niño iyo nagtinir na sa simbahan na ini.
Abay
thumb|Mga Abay kan kasal Ang abay mga tao ini na itinuturing na mga panginot na pandangal o konsorte sa sarong seremonyas kan kasal. Ang apod sa abay na lalaki / piling ginoo (Ingles: groomsmen) o pangunahing abay na lalaki / natatanging ginoo (Ingles: best man, escort), sa mga abay na babae (Ingles: bridesmaid), o abay na pandangal (Ingles: maid of honor).
Hiringgilya
An hiringgilya iyo an simpleng reciprocating pump na kompwesto nin plunger (minsan siring sa modernong hiringgilya, iyan sa totoo sarong piston) na kasya sa tubong silindriko na pig-aapod na bareles.
Shakti
right|thumb|Estatwang bronse ni diosa Adi Shakti (an mayor na Shakti). Sri Durga Paramésuari durante kan saiyang taonan na aldaw nin kapistahan sa templo nin Mundkur, harani sa Udupi, India.
Sa Hinduismo, orog na sa Shaktismo (sarong teolohikong tradisyon nin Hinduismo), si Shakti (Devanagari: शक्ति, IAST: Śakti; lit. "Enerhiya, abilidad, kosog, paghihingoa, kapangyarihan, kakayahan") iyo an kosmikong enerhiyang primordyal, babae sa aspekto, asin nagrerepresentar sa dinamikong mga pwersa na hinohonang naghihiro sa uniberso. Iniisip na siya malinalang, nagsusustenir, siring man mapandestroso, asin kun beses inaapod na enerhiya na dai naririsa.
Si Shakti kun minsan pinersonipay bilang an Kaglalang na diosa, asin inaapod na "Adi Shakti" o "Adi Para Shakti" (i.e., Primordyal na dai maipangidam na enerhiya). Sa Shaktismo, si Adi Parashakti sinasamba bilang an Supremong Persona/Diosa. Sa lambang plane nin paglalang, an enerhiya manifests saiya pasiring sa gabos na porma nin matter; an mga ini iyo an pighuhuna na daing kasagkoran na porma ni Para Shakti. Minsan siring, an totoo na porma ni Para Shakti iyo daing nakakaaram, asin lihis sa pagkasabot nin tawo. Siya linaladawan bilang si Anaadi (dai nin kapinonan, mayong katapusan) asin Nitya (sagkod pa man).
Yeast
thumb|An yeast na S. cerevisiae sa mikroskopyong DIC An mga yeast iyo eukaryotiko, sarong-selula na mikroorganismo na pigbibisto bilang miyembro nin kahadean kan "fungus". An mga enot na yeast iyo naglutaw mga gatos na taon na an nakaagi, asin dae mababa sa 1,500 na species ninda an aram sa ngunyan. Sa pag-estima, sinda harus 1% kan gabos na species na "fungal".
An mga yeast dae nagpoporma nin sarong taxonomic o phylogenetic na paggrupo. An terminong "yeast" iyo harus piggagamit na sinonimo para sa Saccharomyces cerevisiae, pero an phylogenetic na dibersad kan mga yeast iyo pinapahiling kan saindang lugar sa duwang magkasuway na phyla: an Ascomycota asin an Basidiomycota. An mga "budding yeast" o "totoong yeast" iyo pigkaklasipika sa order na Saccharomycetales, na yayaon sa phylum na Ascomycota.
Istraktura
An mga yeast iyo mga uniselular na organismo na gikan sa saindang multiselular na ninuno, kun sain an ibang species may abilidad na magkaigwa nin multiselular na karakter sa pagkonekta kan mga budding na selula na bistado bilang pseudohyphae o "false hyphae". An mga sukol kan mga yeast iyo iba-iba, kun sain nakadepende sa species asin kapalibotan, na harus may sukol nin 3–4 µm sa diyametro, maski ngani an ibang mga yeast pwedeng magdakula hasta 40 µm an sukol.
Kadaklan kan mga yeast iyo nabubuhay hale sa asekswal na reproduksyon na "mitosis", na harus iyo sa asimetrikong pagbanga na prosesong "budding". Sa saindang sarong-selulang pagdakula na kasibotan, an mga yeast pwedeng maribong sa mga mold, na nagpapadakula nin hyphae. An mga "fungal" na mga specie na pwedeng magporma kapareho kan duwa (depende sa temperatura o iba pang mga kondisyon) iyo pig-aapud na "dimorphic fungi".
Kagamitan
An specie kan yeast na Saccharomyces cerevisiae pigliliwat an carbohydrates pasiring sa carbon dioxide asin mga alkohol sa proseso na permentasyon. An mga produkto kan reaksyong ini iyo piggagamit sa paggibo nin mga tinapay asin sa mga alkoholikong inomon na nagpuon pa mga ribong taon an nakaagi.
An S. cerevisiae iyo importante man sa modelong organismo sa modernong selulang biyolohiya na research, asin iyo saro sa mga pinakaimportanteng labing pig-aadalan na eukaryotikong mikroorganismo. An mga para-research iyo pigkultura ini para mas maintindihan pa an biyolohiya kan mga eukaryotikong selula asin an pantawong biyolohiya sa mas mahiwas na detalye. An iba pang specie kan mga yeast, arug kan Candida albicans, iyo mga opurtunistang pathogen asin pwedeng magkawsa nin impeksyon sa mga tawo. An mga yeast iyo piggagamit naman para makahimo nin kuryente sa mikrobyal na fuel cells asin para makagibo nin ethanol para sa industriya nin "biofuel".